בס"ד

אנו נכנסים בשערי סוגיית הכוונה בתקיעת שופר ובמצוות בכלל.

הפניות ראשוניות כאן, ומקורות נוספים ישלחו בהמשך.

תחימת הסוגיה לא פשוטה היא.

לכאורה, היא  מתחילה בדף כ"ח. (שלחו ליה לאבוה דשמואל), כשכמובן צריך לראות את המשנה קודם לכן.

יש היגיון רב לראות את הסוגיה הקודמת - 'אמר רב יהודה בשופר של עולה', ואולי כדאי לראות בבקיאות מהמשנה ועד כאן.

בתוככי הסוגיה (עד המשנה הבאה, כ"ט.) יש חלק שניתן לפחות בשלב הראשון לראות אותו ברפרוף יחסי. כוונתי לחלק בכ"ח: המתחיל ב'ומנא תימרא' ומסתיים ב'אי בעי לא מברך' - ולפני החזרה לדברי רבא.

את הסוגיה כדאי לפתוח גם נוכח מקבילותיה בברכות יג ופסחים קיד.

עוד כדאי לעיין היטב במשנה (לב:) ובגמרא (ל"ג:) בנוגע למתעסק.

שימו לבכם לגרסאות וכתבי היד, בעיקר בפתיחת הסוגיה (האם 'זאת אומרת') ובהבחנה בין מצה לשופר (בריש עמוד ב').

הראשונים האריכו מאוד. לכשתמצו את העיון בסוגיה עצמה, תוכלו לצאת לדרך מהרי"ף ונושאי כליו (מאור, מלחמות, רן). כמובן שבעלי התוס', הרא"ש והמפרשים הספרדיים (רשבא, ריטבא) יוסיפו נופך.